GiliGold/VAD_KnessetCorpus huggingface dataset:
שלמה מולה: דבר שני, אני חושב שזה גם קמפיינים שוביניסטיים שמנוהלים, גם אפילו במערכות של הרשויות המקומיות, גם ברמה הלאומית.
שלמה מולה: כשיש קמפיין שוביניסטי, שהוא לגמרי לא מאפשר לאישה להגיע להתמודד עם זה, כולנו שותקים.
שלמה מולה: אז אין אפילו חקיקה שבאה ואומרת קמפיין שובינסיטי הוא לא מקובל, הוא מחוץ לשיח, הוא מחוץ לחוק, ואנחנו בכלל לא עושים את זה.
שלמה מולה: דבר אחרון, תראו, אפשר להתווכח על זה – כן פוליטיקה או לא פוליטיקה.
שלמה מולה: אני דווקא היה לי, נפגשתי עם מישהו שהיה באמת בדרג מאוד גבוה שניהל את המשא ומתן עם ציפי לבני.
שלמה מולה: הוא אמר לי דבר כזה – תשמע, זאת היתה אישה קשה מאוד לנהל אתה משא ומתן, אבל דבר אחד היה ברור – היא לא היתה מניפולטיבית, היא לא היתה שקרנית ולכן כיבדנו אותה וגם המשא ומתן, מה שהיה, נשאר בגדר דיסקרטי ולכן מאוד פתוח לנו לניהול.
שלמה מולה: זאת אומרת, זה לא מה שהיא ויתרה על העמדות הבסיסיות, כמו שמנסים לייצג, אבל כאלה, יש כאלה שמינפו את המשא ומתן שציפי ניהלה בקמפיינים שובינסטיים.
שלמה מולה: לכן אני מציע שאחרי הישיבה הזאת, אנחנו נשב יחד בוועדה למעמד האישה, נחשוב איזה כלים אנחנו יכולים לייצר, כדי לייצר פלטפורמה של חקיקה שבעיקר מוציאה את הקמפיינים השובינסטיים, בתקופת הבחירות בעיקר.
ציפי חוטובלי: חבר הכנסת נחמן שי, בבקשה.
נחמן שי: תודה רבה, אני לא אאריך.
נחמן שי: אני חושב שהעובדות מדברות בעד עצמן, נגד עצמן, השדות של ביטחון וחוץ הם שדות שנשים לא פעילות בהם.
נחמן שי: זאת עובדה, אנחנו יודעים בדיוק איפה נשים ישנן ואיפה הן אינן והן אינן שם, זה הכל, זה כל-כך פשוט.
נחמן שי: והתפקיד שלנו זה גם לקדם את שתי ההחלטות האלה, החשובות, כולל החוק שהעבירה בשעתו, העבירו אתי וחבריה.
נחמן שי: זה התפקיד שלנו, זה כל-כך פשוט.
נחמן שי: וכשאני מסתכל אחורה, חמש שנים, אני רואה כישלון מתמשך, זה הכל.
נחמן שי: עצם העובדה שהיו צריכים ללכת לבג"צ, כדי להכניס לטירקל, עצם העובדה ש...
נחמן שי: קפץ בשנייה האחרונה ולא יצא, ושהוא היה צריך לקפוץ ברגע האחרון להגיד – יש אישה, יש אישה, אחרי שהופיעו ספקות בעיתונים, הוא לא עשה את זה באופן טבעי.
אורית זוארץ: זה לא חמש שנים.
אורית זוארץ: לציפי היו 12 צוותי משא ומתן, בכולם היו נשים.
אורית זוארץ: זה לא חמש שנים כישלון, בואו.
נחמן שי: אני חושב שהחברה בישראל, וזה לא אנחנו וזה לא הם, לא מקדמת נשים בצורה מספקת לתפקידי מפתח בתחומי החוץ והביטחון, נקודה.
נחמן שי: זה לא שאלה אם תהיה אלופה או לא תהיה אלופה, אבל השאלה היא כמה קצינות הגיעו לתפקידים בכירים, הכי בכירים שאפשר בצה"ל, ניסינו להעביר חוק, לא יודע אם חוק זה מגוחך, כמה ניצבות יש במשטרה?
נחמן שי: אף אחת.
נחמן שי: היתה אחת, השתחררה.
נחמן שי: תבדקו את זה בעצמכם.
נחמן שי: לכן, העומק של המחדל הזה הוא רב מאוד.
נחמן שי: אני לא יודע מה אנחנו יכולים לעשות, אני אומר לך את זה במבוכה, כי מסתבר שגם כשמעבירים את זה בחוק וגם כשזה הופך להיות לדבר מחייב לכאורה, זה לא מתקיים.
נחמן שי: אז בתור אקט ציבורי, טוב שיש ישיבה כזאת ועוד ישיבה ועוד דין וחשבון ועוד מאבק, זה לא מספיק, גברת יושבת ראש ועמיתתה.
נחמן שי: אני מכבד את המנהיגות שלכן בעניין הזה, ציפי, אני מכבד את שלך ושל עינת, תשברו את הראש, אנחנו נעזור לכן.
נחמן שי: אנחנו לא נשים/גברים, אנחנו חברים בכנסת הזאת, כדי להעניק לנשים את מה שהן ראויות, בלי שעושים להן טובה.
נחמן שי: אף אחד לא עושה להן שום טובה, הן באות בזכות ולא בחסד.
ציפי חוטובלי: אני רוצה להתנצל, אני נאלצת להיפרד מכם בגלל ישיבת הסיעה שלנו, ישיבה דחופה, דורשת נוכחות של כל חברי הסיעה.
ציפי חוטובלי: אני מעבירה את סיכום הדיון לחברת הכנסת אורית זוארץ.
ציפי חוטובלי: הדברים המרכזיים כבר נאמרו בפתח הדברים, הוועדה תפעל כדי לדאוג לתיקוני חקיקה בכל מה שנוגע ליישום החוק.
ציפי חוטובלי: תודה רבה לעינת וילף.
רוברט סרי: Well, maybe very, very shortly.
רוברט סרי: First of all, the Knesset has a reputation to be lively and you certainly haven’t disappointed me today.
רוברט סרי: I can’t claim that I have understood fully what you all have been saying but the debate for me was a clear proof that you take the issue of Resolution 1326 very seriously and that of course is something I can only be very happy about.
רוברט סרי: I wish in particular to thank you and the Chair for actually having taken the initiative for having this committee meeting.
רוברט סרי: Thank you also for inviting me and as I have said earlier, in terms of the presentation at the moment the presence of women on the peace table here, whether on the Israeli side and on the Palestinian side, you can only go upwards so let’s hope that it will happen.
אורית זוארץ: חבר הכנסת ניסים זאב, רוצה להוסיף עוד משהו?
נסים זאב: כן, ודאי.
נסים זאב: אין ספק לגבי, לא צריך חקיקה כדי להעצים את כוחן של הנשים, שכבודן של הנשים, מעמדן של נשים, לא מוטל בכלל בספק, בוודאי לא אצלנו, בין אנשים שמחויבים בכבוד האישה ובמעמדה של האישה.
נסים זאב: אלא מה, אנחנו יכולים לראות את זה ממש בפסוקים שאנחנו תמיד אומרים "עוז והדר לבושה...
נסים זאב: פיה פתחה בחוכמה", זאת אומרת, תמיד נותנים את הכבוד לאישה, באמת, אני לא ...
נסים זאב: לכך שאם בוועדת טירקל לא היתה אישה, היתה איזה שהיא כוונה או יד זדונית.
אורית זוארץ: לא, זו לא יד זדונית אבל נקודת מבט מצומצמת.
אורית זוארץ: אתה מסכים אתי, כב' חבר הכנסת זאב?
נסים זאב: אפשר לתקן את זה.
אורית זוארץ: צריך נקודת מבט יותר רחבה, כי אם אתה חושב עם אשתך ביחד, אתם חושבים יותר.
אורית זוארץ: אם אתה חושב לבד, אז אתה חושב פחות.
נסים זאב: אבל גם לא צריך כל הזמן לבוא ולחשוב באיזה שהיא ועדה, נושא שהאישה לא היתה שותפה, אז באמת רק כדי לדחוק את האישה הצידה ואולי לא להכיר בחשיבותה.
נסים זאב: והעובדה היא, רק במשפט אחד, כשהיתה שרת החוץ בקואליציה מסוימת, ציפי לבני, היא היתה שרת החוץ.
נסים זאב: בקואליציה אחרת, היה ליברמן.
נסים זאב: והיא אמרה במפורש, אני חושבת שאני הובלתי במשא ומתן, מול העולם, הרבה יותר טוב והרבה יותר מתאים, אין פה שאלה בכלל, אני אומר את זה גם כן ברגע הזה.
נסים זאב: אבל הסיטואציה היתה שבמקרה היא היתה שרת החוץ.
נסים זאב: אבל זה לא אומר שהיתה פה איזה דחיקה.